ტონდანო
ტონდანო — ტბა ინდონეზიაში. მდებარეობს კუნძულ სულავესიზე, ქალაქ მანადოდან 36 კილომეტრის დაშორებით, ზღვის დონიდან 600 მეტრ სიმაღლეზე და წარმოადგენს ჩრდილოეთ სულავესის პროვინციის უდიდეს ტბას. ბოლო წლებში ტონდანოს ტბაში წყლის დონის მკვეთრი კლება ფიქსირდება. 1934 წელს ეს მაჩვენებელი 40 მეტრს შეადგენდა, 1993 წელს 23 მეტრს, 1996 წელს 18 მეტრს, ხოლო 2010 წელს კრიტიკულ ნიშნულს, 12 მეტრს მიუახლოვდა. ტბაში ბინადრობს თევზის ენდემური სახეობა Tondanichthys kottelati.